J E G Y Z Ő K Ö N Y V
Készült: Újszász Város Képviselő-testület 2010. április 27-én tartott soron következő ülésén.

M U T A T Ó

Napirendi pont:	Határozat szám:

1.		Az Újszászi Rendőrőrs Újszász város közbiztonsági helyzetéről	31/2010.
szóló beszámolójának elfogadásáról.

Az Újszász Városi Polgárőr Egyesület Újszász város közbiztonsági	32/2010.
helyzetéről szóló beszámolójának elfogadásáról.

2.	A Szolnoki Kistérség Többcélú Társulása Zagyva menti	33/2010.
Integrált Központja gyermekjóléti szolgálatának 2009. évi 
tevékenységéről szóló beszámoló elfogadásáról.

3.	Újszász Város Önkormányzat 2009. évi gyermekvédelmi és	34/2010.
gyermekjóléti feladatainak ellátásáról szóló beszámoló
elfogadásáról.

4.	Újszász Város Önkormányzatának 6/2010. (IV.28.) rendelete a többször módosított 2/2009. (II.18.) Újszász Város Önkormányzatának 2009 évi költségvetéséről szóló rendelet módosításáról.

5.	Újszász Város Önkormányzatának 7/2010. (IV.28.) rendelete Újszász Város Önkormányzat 2009. évi költségvetésének teljesítéséről és a 2009. évi pénzmaradvány jóváhagyásáról.

6.	Az önhibájukon kívül hátrányos helyzetben lévő települési 	35/2010.
       önkormányzatok 2010. évi támogatására vonatkozó igény 
       benyújtásáról.

7.	A 2009. évi Éves ellenőrzési jelentés és éves összefoglaló	36/2010.
ellenőrzési jelentés, valamint a FEUVE rendszer és a belső
ellenőrzés működtetéséről.

8.	Újszász Város Településfejlesztési Koncepció felülvizsgálatáról.	37/2010. 

9.	A Kiszelovics és Társa Településtervező Kft-vel kötött 	38/2010.
       szerződés módosításáról.

10.	Újszász Város Önkormányzatának 8/2010. (IV.28.) rendelete a többször módosított 15/2007. (VI.13.) számú, a személyes gondoskodást nyújtó szociális ellátások igénybevételének rendjéről és térítési díjáról szóló rendelet módosításáról.

11.	Tájékoztatás jóváhagyása kettő lakóépület veszélyes műszaki 	39/2010.
állapotnak megszüntetése ügyében.

12.	Az Újszászi Római Katolikus Egyházközség által benyújtandó	40/2010.
 pályázathoz önerő biztosításáról.

13.	Képviselői tiszteletdíj közcélú felajánlásáról.	41/2010.
(Dr Szóró Magdolna képviselő.)

Képviselői tiszteletdíj közcélú felajánlásáról.	42/2010.
(Bogárné Simon Klára képviselő.)

Képviselői tiszteletdíj közcélú felajánlásáról.	43/2010.
(Szabó Győző képviselő.)

Képviselői tiszteletdíj közcélú felajánlásáról.	44/2010.
(Bálint Ferenc bizottsági tag)

Képviselői tiszteletdíj közcélú felajánlásáról.	45/2010.
(Dr Baky Endre képviselő.)

B e j e l e n t é s

J E G Y Z Ő K Ö N Y V

Készült: Újszász Város Képviselő-testület 2010. április 27-én tartott soron következő ülésén. 

Jelen vannak: Molnár Péter polgármester, Kaló Istvánné alpolgármester, Dr Baky Endre, 
               Bogárné Simon Klára, Eszes János, Mérész József, Répási Csabáné Tóth Rozália, 
               Rózsa György, Szabó Győző, Szórád Róbert és Dr Szóró Magdolna képviselők.

Meghívottak közül jelen vannak: Boros Péterné jegyző, Rónavölgyi Sándor a Helyi Cigány Kisebbségi Önkormányzat Elnöke, a bizottságok jegyzőkönyvvezetői és a napirendi pontok meghívottjai.

Molnár Péter polgármester: Köszönti az ülésen megjelenteket. Megállapítja, hogy a 14 fő képviselő közül 11 fő jelen van, így az ülés határozatképes, és azt megnyitja. Tájékoztatja a testület tagjait, hogy Battyányi Józsefné, Molnár Dezsőné és Petrik Ferenc képviselő távolmaradását előre bejelentette.
Javaslatot tesz az ülés napirendi pontjaira, mely megegyezik a meghívóban közölt napirendekkel.
Kéri a képviselő-testületet, hogy a napirendi pontokkal kapcsolatban kérdéseiket, javaslataikat tegyék meg. Mivel javaslat nem hangzott el, kéri a testület tagjait, hogy a napirendi pontokkal kapcsolatban szavazzanak.

A képviselő-testület 11 igen szavazattal, ellenszavazat és tartózkodás nélkül a napirendi pontokat elfogadja és az ülésre felveszi.

1.	Napirendi pont megtárgyalása:
(Újszász Város közbiztonsági helyzetéről szóló tájékoztatók megtárgyalása.)

Molnár Péter polgármester: Köszönti Juhász Tibor r.őrnagy urat, valamint a Polgárőr Egyesület részéről megjelent Nász Imre leköszönő elnököt és Kolozsi Ferenc elnök urakat. A beszámolókat tárgyalta a Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság, kéri a bizottság elnökét, hogy tájékoztassa a testületet a bizottság javaslatáról.

Dr Baky Endre: A jogi bizottság elfogadásra javasolja mindkét beszámolót.

Molnár Péter polgármester: Elmondja, hogy az elmúlt egy év változást hozott a város életében. A Rendőrség új parancsnokával szoros kapcsolatot tartanak fenn és figyelembe véve a beszámolót és hogy óriási nehézségekkel küzd a rendőrség, a közbiztonság érezhetően javult. Több olyan esemény történt, amelyet pozitívan végrehajtott a rendőrség, nagyon komoly, a települést megrázó bűneseteket derítettek fel. Az elmúlt hónapban történt játszótéri és kültéri bútorok rongálásával kapcsolatban is nyomon van a rendőrség és ha a tettes vagy tettesek elfogásra kerülnek, akkor azon lesz, hogy büntetésként a rongálást állítsák helyre. Több bűncselekményt lehet megelőzni, ha a lakosok jelzéssel élnek. Ilyen bűncselekmények például a házalók által elkövetett cselekmények, amelyek sokszor a rablást előzik meg. Több olyan eset is volt, amikor a rendőrség határozott fellépésével elkobozta a termékeket és a falopásokkal szemben is erőteljesebben léptek fel. Jó ötletnek tartja azt az elképzelését a parancsnok úrnak, hogy hozzanak létre egy közbiztonsági fórumot az újszászi érdekeltekkel és adjanak egymásnak információt és határozzák meg a cselekvési irányt. Minden ember mellett rendőr nem állhat, de ha odafigyelnek egymásra, akkor az sokban segíti a közbiztonságot. A Polgárőrségnek is van hasonló SZEM mozgalma. A Polgárőrség 12 év óta Nász Imre parancsnoksága alatt működött, és azt kívánja Kolozsi Úrnak, hogy tartsa a kapcsolatot az önkormányzattal, hogy az elképzeléseket, javaslatokat megoszthassák egymással.

Dr Baky Endre: Elmondja, hogy a bizottsági ülésen szóba került, hogy egy átfogó ellenőrzést szeretnének a polgárőrséggel, civil szervezetekkel és magánszemélyekkel végrehajtani alkalmanként. A fakivágások kapcsán szóba került, hogy nem figyelik a fa vágási érettségét és jóval magasabb kárt csinálnak, mint maga a tüzifa értéke. Abban kérték a segítséget, hogy hozzák létre ezt a kerekasztal beszélgetést amin elindulna a kommunikáció.

Dr Szóró Magdolna: Mivel sajnos a polgárőrök egyre idősebbek azt kérdezi, hogy hogyan képzelik el a fiatalítást.

Kolozsi Ferenc: Elmondja, hogy már nyolc fiatalt szerveztek be a polgárőrségbe, 19-25 év közöttieket, de bármilyen korosztályból szívesen várják a csatlakozni vágyókat.

Nász Imre: Elmondja, hogy a beszámolóban is szerepel, hogy hat-nyolc főnek el kellett utasítani a kérését, vagy maguktól elhagyták a polgárőrséget, mert nem voltak megfelelőek a feladatok ellátására. Azok közül, akik 12 éve elkezdték a polgárőrséget a településen, még mindig vannak negyvenen. Továbbra is együttműködnek a rendőrséggel  település biztonsága érdekében és szeretné, ha még szorosabb kapcsolat alakulhatna ki közöttük, hiszen ez már kötelezettség is olyan szempontból, hogy csak így kapnak támogatást az országos polgárőr szövetségtől. Köszöni az elismerő szavakat és tiszteletbeli elnökként továbbra is támogatja az elnökség munkáját.

Répási Csabáné Tóth Rozália: Megerősíti azon kérését, hogy a házalást tiltó táblákat helyezzenek ki a település határaihoz, mindenképpen célszerű lenne.

Molnár Péter polgármester: Kéri a Jegyző Asszonyt, hogy a következő képviselő-testületi ülésre készítse el az előterjesztést.

Mérész József: A rendőrség hatásköre kiterjed Újszász, Zagyvarékas és Szászberek településekre is. Kérdezi, hogy Szászberek önkormányzata támogatja-e a rendőrséget valamilyen formában?

Juhász Tibor parancsnok: Szászberek önkormányzata nem nyújt hozzájárulást.

Molnár Péter polgármester: Mivel több hozzászólás nem hangzott el, kéri a testület tagjait, hogy a rendőrőrs beszámolójával kapcsolatban szavazzanak.

A képviselő-testület 10 igen szavazattal, 1 tartózkodással és ellenszavazat nélkül az alábbi határozatot hozza:

31/2010. (IV.27.) számú képviselő-testületi h a t á r o z a t

az Újszászi Rendőrőrs Újszász város közbiztonsági helyzetéről szóló beszámolójának elfogadásáról.

Újszász Város Képviselő-testülete megtárgyalta az Újszászi Rendőrőrs Újszász város közbiztonsági helyzetéről szóló beszámolóját, melyet jóváhagyólag elfogad, és egyben megköszöni a Rendőrőrs valamennyi dolgozójának a város közbiztonsága érdekében kifejtett tevékenységét.

Erről: 1./ Újszászi Rendőrőrs Parancsnoka, 
          2./ Képviselő-testület tagjai,
          3./ Boros Péterné jegyző
               é r t e s ü l.-

Molnár Péter polgármester: Kéri a testület tagjait, hogy a polgárőrség beszámolójával kapcsolatban szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

32/2010. (IV.27.) számú h a t á r o z a t

az Újszász Városi Polgárőr Egyesület Újszász város közbiztonsági helyzetéről szóló beszámoló elfogadásáról.

Újszász Város Képviselő-testülete megtárgyalta az Újszász Városi Polgárőr Egyesület Újszász város közbiztonsági helyzetéről szóló beszámolóját, melyet jóváhagyólag elfogad, és egyben megköszöni a Polgárőrség valamennyi tagjának a város közbiztonsága érdekében kifejtett tevékenységét.

Erről: 1./ Újszász Városi Polgárőr Egyesület  
          2./ Képviselő-testület tagjai,
          3./ Boros Péterné jegyző
               é r t e s ü l.-

2.	Napirendi pont megtárgyalása:
(A Szolnoki Kistérség Többcélú Társulása Zagyva menti Integrált Központjának és gyermekjóléti szolgálatának 2009. évi tevékenységéről szóló beszámoló megtárgyalása.)

Molnár Péter polgármester: Köszönti a központ igazgatónőjét, Farkas Józsefnét és a megjelent kollégáit. A beszámolót megtárgyalta a Szociális, Egészségügyi és Foglalkoztatási Bizottság. Kéri a bizottság elnökét, hogy tájékoztassa a testületet a bizottság javaslatáról.

Dr Szóró Magdolna: A szociális bizottság egyhangúlag elfogadásra javasolja a beszámolót a képviselő-testület felé.
Farkas Józsefné igazgató: Elmondja, hogy a mai napon a Társulási Tanács is elfogadta a beszámolójukat. A gyámhivatallal szoros és jó a kapcsolatuk, történtek már változások a szakmai munka minőségének javítása érdekében, mert az itt megjelent Joó Andor lett a családsegítő szolgálat szakmai vezetője, így az ő munkáját is nagyban megkönnyíti és más területre tud koncentrálni.

Eszes János: Az anyagot elolvasva azt tartalmilag is nagyszerűnek és jónak tartja és elfogadja.

Bogárné Simon Klára: Köszönetet mond nemcsak a beszámolóért, hanem azért a munkáért, amiről ebben a beszámolóban írtak. Köszöni az általános iskolával való jó együttműködést, nagyban segítik a munkájukat. A kapcsolat jellegéből adódik, hogy feladatot adnak a családsegítő szolgálatnak. Szeretné elmondani, hogy jó kezekben van ez a terület, Joó Andor rendkívül jó szakmai felkészültséggel és hatalmas empátiával rendelkezik, hálásak a munkájukért.

Kaló Istvánné: A szakmai munka elismerése mellett elmondja, hogy olyan jó gazdálkodást folytat a központ, hogy az önkormányzatnak nem kell hozzájárulást adnia a kistérségnek ezen szociális feladatok ellátásához. Ez is azt bizonyítja, hogy jó a kistérségi megoldás, önállóan gazdálkodó intézményi besorolás van most már a központnak, takarékos gazdálkodás folytat és fontos az is, hogy a Csiszér-féle ház felújítására benyújtott pályázat önerejét saját költségvetésükből biztosítják. Az önálló gazdálkodáshoz megteremtették a feltételeket.  Gratulál az elért eredményekhez. 

Rónavölgyi Sándor: A kisebbségi önkormányzat elnökeként köszöni az igazgató asszony munkáját. Példaértékű munkát végeznek, büszkék erre az intézményre.

Molnár Péter polgármester: Mivel több hozzászólás nem hangzott el, kéri a testület tagjait, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

33/2010. (IV.27.) számú képviselő-testületi h a t á r o z a t

a Szolnoki Kistérség Többcélú Társulása Zagyva menti Integrált Központja gyermekjóléti szolgálatának 2009. évi tevékenységéről szóló beszámoló elfogadásáról.

Újszász Város Képviselő-testülete megtárgyalta a Szolnoki Kistérség Többcélú Társulása Zagyva menti Integrált Központja gyermekjóléti szolgálatának 2009. évi tevékenységéről szóló beszámolót, melyet jóváhagyólag elfogad, és egyben megköszöni a Központ vezetőjének és dolgozóinak az intézmény működéséhez nélkülözhetetlen, fáradhatatlan munkáját.

Erről: 1./ Szolnoki Kistérség Többcélú Társulása Zagyva menti Integrált  
              Központja, helyben. 
          2./ Képviselő-testület tagjai,
          3./ Boros Péterné jegyző
               é r t e s ü l.-
3.	Napirendi pont megtárgyalása:
(Újszász Város Önkormányzat 2009. évi gyermekvédelmi és gyermekjóléti feladatainak ellátásáról szóló beszámoló megtárgyalása.)

Molnár Péter polgármester: Köszönti a gyámhivatal vezetőjét Turóczi István Zoltánnét, és egyúttal bemutatja a képviselő-testület tagjait a gyámhivatal megbízott vezetőjét. A beszámolót megtárgyalta a Szociális, Egészségügyi és Foglalkoztatási Bizottság. Kéri a bizottság elnökét, hogy tájékoztassa a testületet a bizottság javaslatáról.

Dr Szóró Magdolna: A szociális bizottság egyhangúlag elfogadásra javasolja a beszámolót a képviselő-testület felé.

Répási Csabáné Tóth Rozália: Elmondja, hogy a beszámolóban a 6. oldalon szerepel, hogy az átmeneti segély a képviselő-testület hatáskörében van. Az SZMSZ szerint ezzel szemben az átmeneti segély a polgármester átruházott hatáskörében van. Emiatt a településen sok vita és feszültség generálódik. 

Molnár Péter polgármester: Elmondja, hogy az átmeneti segély a képviselő-testület alapvető hatásköre, ami jelenleg át van ruházva a polgármesterre. Senkinek nem kívánja ezt a hatáskört. A döntést ő hozza meg, de a kollégái javaslatát mindig kikéri és a krízishelyzetben lévőkön mindig segít. Az elmúlt években a lakásfenntartási támogatást kiszélesítették, jelenleg is közel 300 család kap ilyen támogatást. Az összege 3-10 ezer forint között van havonta. Aki jogosult a lakásfenntartási támogatásra, az nem kap átmeneti segélyt. Sok esetben külső szakemberek, családsegítők, háziorvosok jeleznek egy-egy rászorulót, és van amikor élelmiszert, gyógyszert vesznek és adnak át. 

Dr Szóró Magdolna: Mindig olyan rászorulót javasolnak, akit ők is ismernek és tudják, hogy nem fordulnának segítségért az önkormányzathoz és ha a testület bírálná el a kérelmeket, akkor nagyon sokszor kellene ülést tartani.

Boros Péterné jegyző: A beszámolóban kijavításra fog kerülni az átruházott hatáskör.

Molnár Péter polgármester: Kéri a testület tagjait, hogy az előterjesztéssel kapcsolatban szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

34/2010. (IV.27.) számú képviselő-testületi h a t á r o z a t

Újszász Város Önkormányzat 2009. évi gyermekvédelmi és gyermekjóléti feladatainak ellátásáról szóló beszámoló elfogadásáról.

Újszász Város Képviselő-testülete megtárgyalta Újszász Város Önkormányzat 2009. évi gyermekvédelmi és gyermekjóléti feladatainak ellátásáról szóló beszámolót, melyet jóváhagyólag elfogad. Megköszöni a gyermekvédelem területén 2009-ben dolgozó munkatársak áldozatos munkáját.

Erről: 1./ Gyámhivatal vezetője,
          2./ Képviselő-testület tagjai,
          3./ Boros Péterné jegyző
               é r t e s ü l.-

4.	Napirendi pont megtárgyalása:
(Újszász Város Önkormányzat 2009. évi költségvetési rendeletének módosításáról szóló rendelet-tervezet megtárgyalása.)

Molnár Péter polgármester: Az előterjesztést valamennyi bizottság megtárgyalta, kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság szintén elfogadásra javasolja az előterjesztést.

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja az előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 10 igen szavazattal, 1 tartózkodással és ellenszavazat nélkül megalkotja

Újszász Város Önkormányzatának
6/2010. (IV.28.) rendeletét

a többször módosított 2/2009.(II.18.) Újszász Város Önkormányzatának 2009. évi költségvetéséről szóló rendelet módosításáról.

A rendelet teljes szövegét a jegyzőkönyv 
……..sz. melléklete tartalmazza.

5.	Napirendi pont megtárgyalása:
(Újszász Város Önkormányzat 2009. évi költségvetési előirányzatának teljesítéséről és a zárszámadási rendelet megalkotásáról szóló előterjesztés megtárgyalása.)

Molnár Péter polgármester: Az előterjesztést valamennyi bizottság megtárgyalta, kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság szintén elfogadásra javasolja az előterjesztést.

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja az előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. 

Kaló Istvánné: Elmondja, hogy az anyagban szereplő tendenciák nagy részét előre jelezték már a háromnegyed éves beszámolónál, a koncepciónál és a 2010. évi költségvetés tárgyalásakor is. Szeretne pontosítást tenni a beszámoló 2. és 8. oldalán megjelenő szöveggel kapcsolatban. Ez a pontosítás a táblázatban lévő adatokat nem befolyásolja. Év végén meglévő hitelállományból mennyi az az összeg, ami fejlesztéseket, megelőlegezett fejlesztéseket finanszírozott, mert EU-s pályázatoknál szabály, hogy a támogató döntés illetve a pályázat beadásakor különböző terveket, dokumentációkat kell készíteni és meg kell előlegezni mindaddig, amíg a pályázatokra nem kapják meg az előleget. Ez az indoka, hogy a bepontosításra került. Ezek a számok ilyen csoportosításban nem jelennek meg a könyvelésben. Ezek tájékoztató adatok, hogy az év végén meglévő 79 millió forintos hitelállományból a működési hitel 35 millió forint volt ezért 31 millió a fejlesztési célú. ezek a számok is alátámasztják azt, amit folyamatosan jeleztek, hogy 200 millió forintos pénzügyi hiányt, ami a költségvetésben már látszott, az ÖNHIKI-s támogatással és az évközi egyéb forrásokkal lehetséges mértékben csökkenteni fogják. A beszámolóban látszik, hogy a fejlesztési mérleg biztosított volt, a költségvetésben 500ezer forint különbség jelentkezik a fejlesztési bevételek és kiadások között. Valamennyi szakbizottságban foglalkoztak a szakmai adatokkal. Az 1,6 milliárdos működési költségvetésből 1 milliárdos nagyságrendű a bér és személyi juttatások és munkáltatói terhek aránya, ami nagyon magas, hiszen az önkormányzat nagy foglalkoztató ha figyelembe veszik a két nagy intézményt is. Megköszöni a pénzügyi munkatársak, az intézmények gazdasági vezetőinek és dolgozóinak munkáját. Folyamatos szakmai előírások és változások voltak az államháztartási számvitelben és pénzügyi gazdálkodásban. Bármilyen felvetés esetén rendelkezésre állnak mint mindig.

Molnár Péter polgármester: Megadja a szót Rónavölgyi Sándornak a Helyi Cigány Kisebbségi Önkormányzat Elnökének. 

Rónavölgyi Sándor: Elmondja, hogy jelen volt a költségvetés elfogadásakor és kisebbségi elnökként elmondhatja, hogy a kisebbségi önkormányzat ülésén komolyabban foglalkoztak a pénzügyi előterjesztésekkel, mint a nagy testületben. A kérdésekre megkapták a válaszokat. Ezek szerint nagyon jó költségvetés és zárszámadás van és mindenki nagyon jól végezte a munkáját. Ha valakinek véleménye van azt mondja el, nem érti a tartózkodást. Dicséret érdemli mindazokat, akik ezt a pénzügyi keretet Újszász működését ilyen mérlegen tartja. Ha más politikai szemlélet is van lehetnek kérdések, ha nincsenek, akkor ne tartózkodjanak. A Kisebbségi Önkormányzat elfogadásra javasolja a beszámolót.

Molnár Péter polgármester: Úgy érzi, hogy az elmúlt évi működésük jó volt az előző évekhez képest. Egyre nehezebb megfelelni a feltételek mellett a kihívásoknak, de ennek ellenére meg kell próbálni fenntartani, hogy a lehető legkisebb hitelállomány maradjon a város számára. A beszámoló mellett egy új típusú pénzügyi elszámolás jelent meg, amely szintén óriási feladat volt. Köszönti Vári Imre könyvvizsgálót, és átadja a szót.

Vári Imre: Elmondja, hogy részletes és kielégítő jelentést adott. Az évközi vizsgálatok alapján és leltár átvizsgálása után azt tudja mondani, hogy minden egység megalapozottan készítette analitikáját. Az új rendszer teljesen zárttá teszi a nyilvántartást. Javasolja, hogy át kellene tekinteni a testületnek a meglévő vevői követeléseket és kintlévőségeket, hogy azokat ne örökölje a következő testület. A pályázatok esetében vannak olyanok, amelyek előlegben vannak, van amit megelőlegezett az önkormányzat hitelből, különböző aktív és passzív elszámolások. Bizonyos finanszírozási és elszámolási technikát kívánnak. Ezek az egyedi döntések miatt is nehezen összehasonlíthatók. Legnagyobb teher a kötelezettségvállalások növekedése, ami nyilván ezekkel is összefüggésben van. Elfogadásra javasolja a beszámolót.

Dr Szóró Magdolna: Kérdezi, hogy Vári Úr más önkormányzatoknál is dolgozik, és tudja, hogy a pályázatok megírása mennyibe kerül máshol.

Molnár Péter polgármester: Elmondja, hogy a pályázati csoport munkáját is folyamatos határidők feszítik, nem lehet egy napot sem csúszni. Ahány pályázat, annyiféle elszámolási rend. Kevés település kezel ennyi pályázatot, az elmúlt másfél évben harminc pályázatot nyújtott be az önkormányzat. Ha nem nyújtanának be több pályázatot, akkor is elég munkája lenne a fejlesztési csoportnak és a pénzügyi osztálynak.
Mivel hozzászólás nem hangzott el, kéri, hogy szavazzanak.

A képviselő-testület 8 igen szavazattal, 3 tartózkodással és ellenszavazat nélkül megalkotja

Újszász Város Önkormányzatának
7/2010. (IV.28.) rendeletét

Újszász Város Önkormányzat 2009. évi költségvetésének teljesítéséről és a 2009. évi pénzmaradvány jóváhagyásáról.

A rendelet teljes szövegét a jegyzőkönyv 
……..sz. melléklete tartalmazza.

6.	Napirendi pont megtárgyalása:
(Az önhibáján kívül hátrányos helyzetben lévő települési önkormányzatok kiegészítő támogatásának benyújtásáról szóló előterjesztés megtárgyalása.)

Molnár Péter polgármester: Az előterjesztést valamennyi bizottság megtárgyalta, kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság szintén elfogadásra javasolja az előterjesztést.

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja az előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

35/2010. (IV.27.) számú képviselő-testületi h a t á r o z a t

az önhibájukon kívül hátrányos helyzetben lévő települési önkormányzatok 2010. évi támogatására vonatkozó igény benyújtásáról.

A)	Újszász Város Képviselő-testülete a Magyar Köztársaság 2010. évi költségvetéséről szóló 2009. évi CXXX. törvény 45.§ (1) bekezdése és a 6. számú melléklet 1. pontja (továbbiakban: 6.számú melléklet) alapján támogatási igényt nyújt be az önhibáján kívül hátrányos helyzetben lévő települési önkormányzatok támogatására.

B)	Újszász Város Képviselő-testülete az önhibáján kívül hátrányos helyzetben lévő települési önkormányzatok támogatásának igényléséhez a fenti törvény alapján a következő nyilatkozatot teszi:

I.	a) Az önkormányzat lakosságszáma 2009. január 01-én 6679 fő.

II.	a) Az önkormányzat a Polgármesteri Hivatalon túl intézményeket tart fenn.

IV. 1. a 2009/2010. nevelési-, illetve tanévben

1.1	részt vesz a többcélú kistérségi társulás közoktatási feladatellátásában, és a többcélú kistérségi társulások támogatása jogcím igénybevételéhez vállalt – 2009. évi költségvetési törvény 8. melléklet IV. pont Kiegészítő szabályok 2.1.-2.3. pontjában meghatározott – kapacitás-kihasználtsági feltételeknek megfelel.

2. a 2010/2011. nevelési-, illetve tanévben

2.1. rész vesz a többcélú kistérségi társulás közoktatási feladatellátásában, és a többcélú kistérségi társulások támogatása jogcím igénybevételéhez vállalt – a költségvetési törvény 8. melléklet III. pont Kiegészítő szabályok 2.1.-2.2. pontjában (a Kiegészítő szabályok 2.3. pontja figyelembevételével) meghatározott – kapacitás-kihasználtsági feltételeknek megfelel.

V. Az önkormányzat helyi iparűzési adó bevezetéséről döntött, és költségvetésében ilyen bevételt tervez és a gazdálkodása során realizál, valamint magánszemélyek kommunális adója bevezetéséről döntött, melyet felhalmozási bevételként tervez és a gazdálkodása során realizál.

VI. Az önkormányzat a 2009. évi zárszámadására vonatkozóan az Ötv. 92/A.§-a alapján könyvvizsgálatra kötelezett.

Erről: 1./ Magyar Államkincstár Észak-Alföldi Regionális Igazgatósága,
          2./ Képviselő-testület tagjai,
          3./ Boros Péterné jegyző
               é r t e s ü l.-

7.	Napirendi pont megtárgyalása:
(Újszász Város Önkormányzatának éves ellenőrzési és éves összefoglaló ellenőrzési jelentéséhez, valamint a FEUVE rendszer és a belső ellenőrzés működtetéséről szóló beszámolóhoz készült előterjesztés megtárgyalása.)

Molnár Péter polgármester: Az előterjesztést valamennyi bizottság megtárgyalta, kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság szintén elfogadásra javasolja az előterjesztést.

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja az előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. 

H o z z á s z ó l á s o k

Szórád Róbert: A bizottsági ülésen is jelezte, hogy a Nevelési Központ összefoglalóját szeretné megtekinteni, valamin az intézkedési tervet. 

Molnár Péter polgármester: Semmi akadálya nincs, az anyagot behozzák a testület elé, jelenleg részadatok állnak rendelkezésre.
Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

36/2010. (IV.27.) számú képviselő-testületi h a t á r o z a t

a 2009. évi Éves ellenőrzési jelentés és éves összefoglaló ellenőrzési jelentés, valamint a FEUVE rendszer és a belső ellenőrzés működtetéséről.

Újszász Város Képviselő-testülete az éves ellenőrzési jelentést, valamint az önkormányzat felügyelete alá tartozó költségvetési szervek éves összefoglaló ellenőrzési jelentését az 1. és 2. számú mellékletek szerint megtárgyalta és elfogadta.
A folyamatba épített előzetes és utólagos vezetői ellenőrzés (FEUVE) és a belső ellenőrzés működtetéséről szóló beszámolót a 3. számú melléklet szerint megtárgyalta és elfogadta.

Erről: 1./ Észak-Alföldi Regionális Államigazgatási Hivatal JNSZ M-i 
               Kirendeltsége
          2./ Képviselő-testület tagjai,
          3./ Boros Péterné jegyző
               é r t e s ü l.-

8.	Napirendi pont megtárgyalása:
(Újszász Város Településfejlesztési Koncepció felülvizsgálatáról szóló előterjesztés megtárgyalása.)

Molnár Péter polgármester: Az előterjesztést valamennyi bizottság megtárgyalta, kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság szintén elfogadásra javasolja az előterjesztést.

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja az előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 9 igen szavazattal, 1 ellenszavazattal és 1 tartózkodással az alábbi határozatot hozza:

37/2010. (IV.27.) számú képviselő-testületi h a t á r o z a t

Újszász Város Településfejlesztési Koncepció felülvizsgálatáról.

Újszász Város Képviselő-testülete jóváhagyja Újszász Város Településfejlesztési Koncepciójának 2010. évi felülvizsgálatát.

Erről: 1./ Képviselő-testület tagjai,
          2./ Boros Péterné jegyző
               é r t e s ü l.-

Répási Csabáné Tóth Rozália: Indokolni szeretné a döntését, bár nem kötelessége a képviselőnek. Az előterjesztés tartalmával nem értett egyet, a 3. ponttal, mivel logikátlannak tartja a képviselő-testület előző döntéseivel szemben.

Molnár Péter polgármester: A piacról van szó. Nagyon sok dilemma volt, nagyon sok vitát generál. A városgyűlésen 130 kérdőíven közel 100 válaszadó ezt a helyszínt választotta, ami hosszú távon mindenképpen előnyös lehet. Az IVS-ben a városközpont fejlesztése a legfőbb cél. Nem lehet tovább fenntartani ezt a dilemmát. Az év végére elkészül az a pályázati anyag, ami a település központ rehabilitációjáról szól. 

9.	Napirendi pont megtárgyalása:
(A Településrendezési Terv elkészítésére vonatkozó szerződés módosításáról szóló előterjesztés megtárgyalása.)

Molnár Péter polgármester: Az előterjesztést tárgyalta a Közbeszerzési Bizottság, kéri a bizottság elnökét, hogy tájékoztassa a testületet a bizottság javaslatáról.

Rózsa György: A Közbeszerzési Bizottság megtárgyalta és elfogadásra javasolja a képviselő-testület számára.

Molnár Péter polgármester: Elmondja, hogy a módosítás indoka az, hogy a TRT-t elkezdték módosítani és közben eldöntötték, hogy az IVS-t is elkészítik, és ennek többletmunkáját kell megoldani ebből az összegből. Kéri a testület tagjait, hogy tegyék meg hozzászólásaikat.
Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

38/2010. (IV.27.) számú képviselő-testületi h a t á r o z a t

a Kiszelovics és Társa Településtervező Kft-vel kötött szerződés módosításáról.

Újszász Város Képviselő-testülete megtárgyalta a Kiszelovics és Társa Településtervező Kft-vel megkötött, Újszász Város Településrendezési Tervének elkészítésére vonatkozó tervezési szerződés módosításáról szóló tájékoztatót, melyet jóváhagyólag e l f o g a d .-
Erről: 1./ Molnár Péter polgármester,
          2./ Boros Péterné jegyző
               é r t e s ü l.-

10.	Napirendi pont megtárgyalása:
(A személyes gondoskodást nyújtó szociális ellátások igénybevételének rendjéről és térítési díjáról szóló előterjesztés megtárgyalása.)

Molnár Péter polgármester: Az előterjesztést tárgyalta a Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság, a Szociális, Egészségügyi és Foglalkoztatási Bizottság, valamint a Pénzügyi és Vagyongazdálkodási Bizottság. Kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A jogi bizottság elfogadásra javasolja az előterjesztést.

Dr Szóró Magdolna: A szociális bizottság szintén elfogadásra javasolja az előterjesztést.

Mérész József: A pénzügyi bizottság elfogadásra javasolja az előterjesztést.

Molnár Péter polgármester: Elmondja, hogy a mai napon a kistérségi társulás is elfogadta ezt a díjtételt. Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül megalkotja

Újszász Város Önkormányzatának
8/2010. (IV.28.) rendeletét

a többször módosított 15/2007. (VI.13.) számú, a személyes gondoskodást nyújtó szociális ellátások igénybevételének rendjéről és térítési díjáról szóló rendelet módosításáról.

A rendelet teljes szövegét a jegyzőkönyv 
……..sz. melléklete tartalmazza.

11.	Napirendi pont megtárgyalása:
(Azonnali pénzbeli támogatás nyújtásáról az Újszász, Mező út 18. szám alatti 1907 hrsz-ú ingatlanon, valamint az Újszász, Petőfi út 10. szám alatti, 96 hrsz-ú ingatlanon meglévő lakóépület veszélyes műszaki állapotának megszüntetése ügyében készült tájékoztatás megtárgyalása.)

Molnár Péter polgármester: Az előterjesztést tárgyalta a Pénzügyi és Vagyongazdálkodási Bizottság. Kéri a bizottság elnökét, hogy tájékoztassa a testületet a bizottság javaslatáról.

Mérész József: A pénzügyi bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

39/2010. (IV.27.) számú képviselő-testületi h a t á r o z a t

tájékoztatás jóváhagyása kettő lakóépület veszélyes műszaki állapotának megszüntetése ügyében.

Újszász Város Képviselő-testülete megtárgyalta a tájékoztatást azonnali pénzbeli támogatás nyújtásáról az Újszász, Mező út 18. szám alatti 1907 hrsz-ú ingatlanon, valamint az Újszász, Petőfi út 10. szám alatti 96 hrsz-ú ingatlanon meglévő lakóépület veszélyes műszaki állapotának megszüntetése ügyében, melyet jóváhagyólag e l f o g a d.-

Erről: 1./ Képviselő-testület tagjai,
          2./ Boros Péterné jegyző
               é r t e s ü l.-

12.	Napirendi pont megtárgyalása:
(Az Újszászi Római Katolikus Egyházközség által beadandó pályázat önerő biztosításához támogatás nyújtásáról szóló előterjesztés megtárgyalása.)

Molnár Péter polgármester: Elmondja, hogy a megyei önkormányzat pályázati lehetőséget nyújtott az egyházak számára, melyre a katolikus egyházközség is szeretné pályázatát benyújtani.

Mérész József: A pénzügyi bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

40/2010. (IV.27.) számú képviselő-testületi h a t á r o z a t

az Újszászi Római Katolikus Egyházközség által benyújtandó pályázathoz önerő biztosításáról.

Újszász Város Képviselő-testület döntése értelmében támogatja az Újszászi Római Katolikus Egyházközség által, a Jász-Nagykun-Szolnok Megyei Közgyűlés Oktatási, Kulturális és Vallásügyi Bizottsága által kiírt pályázatának benyújtását. 
A beruházás összköltsége bruttó 612.500.-Ft, melyhez a szükséges 10% önerőt, azaz 61.500.-Ft-ot az Önkormányzat 2010. évi költségvetése terhére biztosítja.

Erről: 1./ Újszászi Római Katolikus Egyházközség ,
          2./ Képviselő-testület tagjai,
          3./ Boros Péterné jegyző
               é r t e s ü l.-

13.	Napirendi pont megtárgyalása:
(Képviselői tiszteletdíjak közcélú felajánlásáról szóló előterjesztések megtárgyalása.)

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

41/2010. (III.23.) számú h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Dr Szóró Magdolna Képviselő 2010. április havi tiszteletdíjából 20.000.Ft-ot alapítvány támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l -

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

42/2010. (III.23.) számú h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Bogárné Simon Klára Képviselő 2010. április havi tiszteletdíjából 10.000.Ft-ot non profit szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l –

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

43/2010. (III.23.) számú h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Szabó Győző Képviselő 2010. április havi tiszteletdíját teljes összegben non profit támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l -

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

44/2010. (III.23.) számú h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Bálint Ferenc bizottsági tag 2010. március-április havi tiszteletdíját teljes összegben társadalmi szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l -

A képviselő-testület 11 igen szavazattal, ellenszavazat és tartózkodás nélkül az alábbi határozatot hozza:

45/2010. (III.23.) számú h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Dr Baky Endre Képviselő 2010. április havi tiszteletdíját teljes összegben non profit szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l -

B e j e l e n t é s e k

Bogárné Simon Klára: Elmondja, hogy a temetőben a ravatalozó előtti területtel kapcsolatosan szeretné képviselni azokat, akik kérik hogy az előteret egy fedett résszé építsék ki vagy alakítsák át. Esőben tűző napsütésben nem tudnak méltóképpen elbúcsúzni hozzátartozóiktól. 

Dr Szóró Magdolna: Elmondja hogy az Együtt Újszászért Egyesületet ebben a témakörben megkereste Deákné aki elkészítette ennek a tervét.  Megkérte az Egyesületet, hogy karolja fel ezt a kezdeményezést és egy elkülönített számlára lehet támogatást befizetni. 

Molnár Péter polgármester: Elmondja, hogy a plébános úrral beszéltek már a ravatalozó felújításáról elképzelései szerint a LEADER programon belül van lehetőség ilyen típusú fejlesztésre, az egyházat 100 %-ban támogatja a pályázat kiírója. Ez a tender az őszi időszakban kerül kiírásra. Felújítás esetén komplett korszerűsítésre lenne szükség vizesblokkal együtt. 

Répási Csabáné Tóth Rozália: Tudomása szerint a tulajdonosi jogokat az egyház gyakorolja, nyilván ez egy közösségi akarat, de együttműködési szerződés alapján történik a felújítás. 
Az önkormányzat csak segít azzal, hogy a pályázatot benyújtja. Az önkormányzatnak csak a G parcella karbantartása a feladata. 

Kaló Istvánné alpolgármester: Az egyház nyújtja be a pályázatot, de a technikai segítséget az önkormányzat adja. 

Répási Csabáné Tóth Rozália: A pályázatba be lehetne venni a stációsor végén lévő nagy keresztet is. 

Kaló Istvánné: A stáció helyi védettséget élvez, a keresztet is be kell emelni a helyi rendeletünkbe. 

Dr Baky Endre: A temető tulajdonosa ténylegesen az egyház, jelentős bevétele a sírmegváltásra befizetett összeg, a halottasházon kívül a kerítés kidőlő félben van, a járdán emiatt balesetveszélyes a közlekedés. 

Molnár Péter polgármester: A plébánia felújítására is hitelt vettek fel, szem előtt tartják a lehetőségeket. 

Eszes János: Ha pályázati lehetőség lesz akkor az önkormányzatnak támogatni kell, hiszen minden családnak van elhunyta a temetőben. Az egyház is pénzszűkében van, a tetőt a beázás miatt muszáj volt hitelből megcsináltatni. 

Molnár Péter polgármester:  Az elmúlt időszakban számos testületi ülések, bizottsági ülések, városgyűlés volt, illetve jótékonysági bált is rendeztek. Április 5-én írták alá a TÁMOP Könyvtár felújítására vonatkozó pályázatot. Részt vett Barta Józsefné 100. születésnapján, ezúton is gratulál neki. Elmondja, hogy P+R parkoló fog épülni, amely 50 települést érint. Úgy gondolja, hogy a jövő évben tud elindulni a beruházás, a tervek engedélyezése folyik. 
Az önkormányzat kérése volt, hogy a vasút ezen oldalán, emeljék meg a kerékpártárolók számát. A tervek szerint 40 gépjárműnek és 50 kerékpárnak lesz elkészült helye. 
Ha a Dózsa Gy. út megújul akkor két beruházás egymáshoz csatlakozva, együtt elkészülhetne. 
Többször vett részt az elmúlt hónapokban kistérségi ülésen. Beszámolók kerültek elfogadásra 
lejárt a központi ügyelet szolgáltatójával a szerződés, a beérkezett ajánlatok ma kerültek megtárgyalásra a kistérségi ülésen, két ajánlattevő van, és mindkét ajánlatot adó 10 mFt illetve 20 mFt-al többé vállalná a szolgáltatást mint ami a rendelkezésre áll. A jövő héten lesz az ülés összehívva és döntést kell hozni arról hogy hogyan lesz tovább. Fel kell készülni a helyi központi ügyelet megvédésére, mert felmerült hogy meg kell szüntetni a telephelyet Újszászon. Nagyon bízik benne hogy meg tudják tartani az eddig elért eredményeiket. Elmondja, hogy Szociális Otthon támogatási szerződését előkészítették a hiánypótlás megtörtént. A közbeszerzési szakértő kiválasztásra került. A szociális alapellátás esetében az engedélyes terv elkészítése folyik. Az idén a munkát eltudjuk kezdeni. Az Egészségügyi Központra az építési engedélyt a Polgármesteri Hivatal kiadta, bízik benne hogy a jövőhónap közepén a kiviteli munkák elindulnak. Elmondja, hogy a múlthét elején Németországból érkeztek egyházi fiatalok akik a világ minden táján építenek játszóteret. A Református egyház segítségével érkeztek Újszászra. A rossz idő miatt néhány játékot sikerült elkészíteni, de az anyagot itt hagyták. A Szociális Otthon nyert kisebb pályázatot nővérhívó rendszer beszerzésére.

Szabó Győző: Elmondja hogy örül annak, hogy elindul a komposztálási lehetőség, és kéri hogy az intézmények több komposztáló ládát igényelhessenek, mivel az intézmények rengeteg zöldhulladékot termelnek. 

Kaló Istvánné: Elmondja, hogy az elsősorban lakossági pályázat, de visszafognak jelezni. 

Bogárné Simon Klára: Köszönetet mond mindazoknak akik a Vörösmarty Alapítványt támogatták jelenlétükkel megtisztelték a rendezvényt. 450.000,-Ft bevétele lett a bálnak, a sportudvart szeretnék rendbe tenni. 

Rózsa György: Kérdezi, hogy hogyan áll az útépítés? 

Molnár Péter polgármester: Abban egyeztek meg, hogy amíg az aszfalt utat nem fejezik be, addig nem csinálják a mart aszfaltos utakat. A közmunkások közül egy brigád a padkát rendezi, és ennek fejében más utaknál tudnak minőséget váltani. 

Dr Baky Endre: A Baross úton hatalmas kátyúk vannak ismét kéri a segítséget ennek az útnak a felújításához. A Baross út végén nem rég kiépített terelőszigetet egy kamion tönkre tette fel kellene tölteni, és kijavítani a betont. 

Eszes János: A Baross úti lakók megkeresték őt is az út miatt. 

Molnár Péter polgármester: Elmondja, hogy Kovács Kálmán úrral, a közútkezelő igazgatójával tárgyalt és elmondta, hogy nagyon szeretné, hogy ha ebben a felújítási folyamatban ez az út is benne lenne. Ehhez az önkormányzat segítséget is nyújt, hiszen ez a legfrekventáltabb útszakasz a településen.

Eszes János: Az útépítéssel kapcsolatban elmondja, hogy az emberek nem volt megelégedve az utakkal. A kiskút környékéről a vízelvezetésről gépi vagy kézi munkával gondoskodni kellene. A fekvőrendőrökkel kapcsolatban is felkeresték, így a Batthyány útról. A fekvőrendőrök telepítése nem egyszerű feladat, és ahol nincs ott szeretnék, ahol van ott kérik a levételét. Aláírásokkal kérték a fekvőrendőrt, de nem kaptak még választ sem.

Molnár Péter polgármester: Elmondja, hogy az önkormányzat kérte az aláírásokat azért, hogy megtudják melyik utcában kérik a fekvőrendőrt és melyikben nem. A műszaki tartalomban nem volt benne a fekvőrendőr, sárga színnel és táblákkal kell jelölni. Közel 200 táblára lenne ehhez szükség, valamint 100 darab forgalomlassításra és súlykorlátozásra. A nehézgépjárművek engedély nélküli parkolása ellen azt tudják tenni, hogy felkeresik a gépjárművek tulajdonosait és felszólítják őket. 

Répási Csabáné Tóth Rozália: Véleménye szerint új jelzőtáblákra lenne szükség, legalább a főutakra. Nagyon örül a komposztálásnak. A szelektív hulladékgyűjtő szigetek ürítésére van szükség főleg a műanyag palackos edények ürítésére, ami igaz hogy 6.000,-Ft+ÁFA összegbe kerül, de évvégén jóváírják ezt az összeget. Nagyon sok településen ennek az ára leírható az éves hulladék költségből. Több százezer forintról van szó. 

Szórád Róbert: Elmondja, hogy az elmúlt heti testületi ülés megszervezésével van problémája a telefonos egyeztetés elvárás lehetne, és kéri hogy a jövőben így legyen. Elmondja hogy a Pénzügyi Bizottsági ülésen Kasza Józsefné említette, hogy a gimnázium nem kapott a MÁK-tól szakképzési hozzájárulást, utána néz hogy tud-e tenni valamit. 

Molnár Péter polgármester: Mivel több napirendi pont és bejelentés nincs, így megköszöni a megjelenést és az ülést bezárja. 

Kmft.

	/: Molnár Péter :/	/: Boros Péterné :/
	polgármester 	jegyző